b'\n_START_ARTICLE_\nTurnul de Poart\xc4\x83 din Sibiu\n_START_SECTION_\nIstoric\n_START_PARAGRAPH_\nEste unul dintre cele mai bine p\xc4\x83strate turnuri din cea de-a treia centur\xc4\x83 de fortifica\xc8\x9bii a ora\xc8\x99ului. Al\xc4\x83turi de turn \xc8\x99i zidurile aferente la sf\xc3\xa2r\xc8\x99itul secolului 15 s-a alipit Casa Altemberger-Pempflinger, ast\xc4\x83zi Muzeul de Istorie. Turnul p\xc4\x83streaz\xc4\x83 un aspect sobru, foarte apropiat de aspectul ini\xc8\x9bial. Aspectul ini\xc8\x9bial al turnului poate fi observat pe o gravur\xc4\x83 de secol 17, ap\xc4\x83r\xc3\xa2nd ca un turn masiv, cu hers\xc4\x83, partea superioar\xc4\x83 fiind lipsit\xc4\x83 de acoperi\xc8\x99ul piramidal, av\xc3\xa2nd o platform\xc4\x83 cu metereze.\n_START_SECTION_\nArhitectur\xc4\x83\n_START_PARAGRAPH_\nTurnul are forma unei prisme de plan dreptunghiular, cu 2 etaje. Deschiderile mari dreptunghiulare de la primul etaj sunt cu siguran\xc8\x9b\xc4\x83 de provenien\xc8\x9b\xc4\x83 recent\xc4\x83, probabil de secol 18. Meterezele \xc3\xaenguste p\xc4\x83strate pe toate fa\xc8\x9badele turnului apar\xc8\x9bin construc\xc8\x9biei ini\xc8\x9biale. Parterul pe axa transversal\xc4\x83 este boltit cilindric, asigur\xc3\xa2nd accesul \xc3\xaen cetate. Turnul p\xc4\x83streaz\xc4\x83 pe fa\xc8\x9bada vestic\xc4\x83 spa\xc8\x9biul de ghidare a por\xc8\x9bii rabatabile, sistem larg r\xc4\x83sp\xc3\xa2ndit \xc3\xaen Evul Mediu \xc8\x99i des \xc3\xaent\xc3\xa2lnit la cet\xc4\x83\xc8\x9bile \xc8\x9b\xc4\x83r\xc4\x83ne\xc8\x99ti.'